KEDVES SZÜLŐK!

Ingyenes óvodai étkezés 2015. szeptember 1-től

2015. évi LXIII. törvény a gyermekek védelméről és gyámügyi igazgatásról szóló 1997.évi XXXI törvény az óvodai gyermekétkeztetés kiterjesztése érdekében történő módosítása alapján, amely 2015. szeptember 1- én lép hatályba. Megjelent a Magyar Közlöny 2015/77. számában.

A gyermekétkeztetés ingyenes az óvodai nevelésben részesülő gyermek után ha:

Gyvt.) 151. § (5)

„A gyermekétkeztetés során az intézményi térítési díj 100%-át normatív kedvezményként kell biztosítani

(a továbbiakban: ingyenes étkezés)

a) a bölcsődei ellátásban vagy óvodai nevelésben részesülő gyermek után, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek (megjegyzés: fontos, hogy azonos háztartásban élő),

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át (89 408 Ft), vagy

ae) nevelésbe vették.”

1. Az aa) pontban meghatározott esetben ***érvényes határozattal*** kell rendelkezni a befizetés időpontjában. A szeptemberi térítési díjat **augusztus elején** szedjük! *(2. old.)*

2. Az ab), ac), és az ae) pontok alapján igénylők három hónapnál nem régebbi dokumentumot (családi pótlék utalása), orvosi igazolást kell bemutatnia a befizetés időpontjában. *(2. old.)*

3. Ha az egy főre jutó havi nettó jövedelem összege nem haladja meg a **89 408,- Ft-ot**, kérjük, töltse le, majd nyomtassa ki az alábbi nyilatkozatot; vagy kérjen egyet az óvodából. *(2., és a 4. oldal)*

A kitöltés előtt kérem, olvassa el a tájékoztató részt.

***(Tájékoztató a jövedelemnyilatkozat kitöltéséhez - 5. oldal)***

***Üdvözlettel:***

***óvodavezető***

**Nyilatkozat**

**az óvodai ingyenes étkezés igénybevételéhez[[1]](#footnote-1)**

A gyermek neve:……………………………….……… csoport neve: …………….…..….

Szülő/gondviselő neve: …………………………………………………….……..………

Állandó lakcím/ tartózkodási cím: …..………………………………..…….…………….

**Felelősségem tudatában kijelentem, hogy:** *(Kívánt részt kérem aláhúzni)*

1. **Fent nevezett gyermekem rendszeres gyermekvédelmi kedvezményben részesül**:

igen, időtartam: ………. -tól ………….-ig. határozat száma: .………………….…..

nem

1. **Fent nevezett gyermekem:**

* tartósan beteg, szakorvosi igazolás érvényessége: ………………………….…...………

fogyatékos, szakértői és rehabilitációs bizottság szakvéleménye

………………………………………………………………………………………………..

* olyan családban él, amelyben tartósan beteg vagy fogyatékos gyermeket nevel, esetében:

gyermek neve : ………………………….. / orvosi igazolás érvényessége: …………...……

1. **A családban három vagy több gyermeket nevelek[[2]](#footnote-2):** 18 éven aluli: …...... fő

25 évesnél fiatalabb, köznevelési intézmény nappali rendszerű oktatásban részt vevő

vagy felsőoktatási intézményben nappali képzésben tanuló tagozatos tanuló …….. fő

életkortól függetlenül a tartósan beteg vagy súlyos fogyatékos …….. fő

**Összesen: ….….. fő**

A gyermekek adatai:

1. Név: ……………………………………………... Születési idő: ……………………..

2. Név:……………………………………………... Születési idő: ……………………..

3. Név:……………………………………………... Születési idő: …………..…………

4. Név:……………………………………………... Születési idő: ……………………..

5. Név:……………………………………………... Születési idő: ……………………..

**4**. **Fent nevezett gyermekemet nevelésbe vették.**

**5.** **A családban egy főre jutó havi jövedelem összege nem haladja meg a kötelező legkisebb munkabér nettó összegének 130%-át. (2015. évben ez az összeg: 89 408 Ft)**

**Mellékelem a jövedelem nyilatkozatot.**

Tudomásul veszem, hogy a nyilatkozatban közölteket **dokumentummal kell igazolni[[3]](#footnote-3)**, és az adatokban történt **változást 15 napon belül** köteles vagyok az óvodavezetőjének írásban bejelenteni.

Budapest, 2015. ………………….

………………………………………..

Szülő/gondviselő aláírása

Az igazoló dokumentumok közül átvettem (bekarikázandó):

* + - 1. Rendszeres gyermekvédelmi határozat
      2. Szakorvosi igazolás/ szakértői és rehabilitációs bizottság szakvéleménye
      3. Családi pótlék megállapításáról szóló határozat
      4. Jövedelem nyilatkozat

Dátum: Budapest, 2015. ………………… \_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

**Jövedelemről nyilatkozat[[4]](#footnote-4)**

Az ellátást igénybe vevőre vonatkozó személyes adatok:

Név: .........................................................................................................................................

Születési hely, idő: ……...........................................................................................................

Anyja neve: ...............................................................................................................................

Apja neve: ….............................................................................................................................

Lakóhelye: ................................................................................................................................

Tartózkodási helye: ...................................................................................................................

|  |  |  |  |  |  |  |  |
| --- | --- | --- | --- | --- | --- | --- | --- |
| A család létszáma:  .............. fő | | Munkaviszonyból és más foglalkoz-tatási jogviszony-ból származó **nettó:** | Társas és egyéni  vállalkozásból, őstermelői, szellemi és más önálló  tevékenységből származó **nettó**: | Táppénz, gyermekgondozási támogatások | Önkormányzat és állami foglakoztatási szerv által folyósított ellátások | Nyugellátás és egyéb nyugdíjszerű rendszeres szociális ellátások | Egyéb  jövedelem |
| **Az ellátást igénybe vevő kiskorú** | | Ft | Ft | Ft | Ft | Ft | Ft |
| A közeli hozzátartozók neve, születési ideje | Rokoni kapcsolat |  |  |  |  |  |  |
| 1) |  |  |  |  |  |  |  |
| 2) |  |  |  |  |  |  |  |
| 3) |  |  |  |  |  |  |  |
| 4) |  |  |  |  |  |  |  |
| 5) |  |  |  |  |  |  |  |
| 6) |  |  |  |  |  |  |  |
| 7) |  |  |  |  |  |  |  |
| ÖSSZESEN: | | Ft | Ft | Ft | Ft | Ft | Ft |
| MINDÖSSZESEN: | | Ft | | | | | |

Büntetőjogi felelősségem tudatában kijelentem, hogy a közölt adatok a valóságnak megfelelnek. A jövedelmet igazoló bizonylatokat egyidejűleg csatoltam. Hozzájárulok nyilatkozatban szereplő adatoknak az eljárás során történő felhasználásához.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: ................................................ az ellátást igénybe vevő (törvényes képviselő) aláírása

***Tájékoztató a jövedelemnyilatkozat kitöltéséhez***

I. Személyi adatok

1. A jövedelemvizsgálat vonatkozásában közös háztartásban élő közeli hozzátartozóként kell figyelembe venni

1.1. a szülőt,

1.2. a szülő házastársát vagy élettársát,

1.3. a húszévesnél fiatalabb, önálló keresettel nem rendelkező gyermeket,

1.4. a huszonhárom évesnél fiatalabb, önálló keresettel nem rendelkező, a nappali oktatás munkarendje szerint tanulmányokat folytató gyermeket,

1.5. a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató gyermeket, valamint

1.6. korhatárra tekintet nélkül a tartós beteg, illetőleg a fogyatékos gyermeket.

II. Jövedelmi adatok

1. *Jövedelem:* a személyi jövedelemadóról szóló törvény szerint meghatározott, belföldről vagy külföldről származó - megszerzett - vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is, továbbá az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

2. A jövedelmi adatok alatt havi nettó jövedelmet kell érteni. A nettó jövedelem kiszámításánál a bevételt az elismert költségekkel és a befizetési kötelezettséggel csökkentett összegben kell feltüntetni. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

2.1. Elismert költségnek minősül a személyi jövedelemadóról szóló törvényben elismert költség, valamint a fizetett tartásdíj.

2.2. Befizetési kötelezettségnek minősül a személyi jövedelemadó, az egyszerűsített vállalkozási adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék.

3. *Nem minősül jövedelemnek,* így a jövedelembe sem kell beszámítani az önkormányzati segélyt, a rendkívüli települési támogatást, a lakásfenntartási támogatást, az adósságcsökkentési támogatást, a rendszeres gyermekvédelmi kedvezmény keretében nyújtott támogatást, a rendszeres gyermekvédelmi kedvezményre jogosult gyermek után, a családba fogadó gyámnak járó pénzbeli ellátáshoz kapcsolódó pótlékot, a gyermekvédelmi nevelőszülők számára fizetett nevelési díjat és külön ellátmányt, az anyasági támogatást, a szép korúak jubileumi juttatását, a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményeit, a vakok személyi járadékát és a fogyatékossági támogatást, a fogadó szervezet által az önkéntesnek külön törvény alapján biztosított juttatást, a házi segítségnyújtás keretében társadalmi gondozásért kapott tiszteletdíjat, az energiafelhasználáshoz nyújtott támogatást.

4. Nem minősül jövedelemnek az alkalmi munkavállalói könyvvel történő foglalkoztatás, az egyszerűsített foglalkoztatásról szóló törvény alapján történő munkavégzés révén szerzett bevétel, továbbá a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (háztartási munka) a havi ellenértéke.

5. A családtagok jövedelmét kizárólag kiskorú igénybe vevő esetén kell feltüntetni, külön-külön. A családi pótlékot, az árvaellátást és a tartásdíj címén kapott összeget annak a személynek a jövedelmeként kell figyelembe venni, akire tekintettel azt folyósítják.

6. A jövedelemszámításnál irányadó időszakot a gyermekek védelméről és a gyámügyi igazgatásról szóló 1997. évi XXXI. törvény 131. § (1) és (2) bekezdése alapján kell meghatározni. Eszerint rendszeres jövedelem esetén a kérelem benyújtását megelőző hónapban kapott összeget, míg nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egy havi átlagát kell együttesen figyelembe venni.

III. Jövedelem típusai

1. *Munkaviszonyból és más foglalkoztatási viszonyból származó jövedelem*: különösen a munkaviszonyban, közalkalmazotti, köztisztviselői jogviszonyban, kormánytisztviselői jogviszonyban, bírósági, ügyészségi, igazságügyi szolgálati jogviszonyban, honvédség, rendvédelmi szervek, polgári nemzetbiztonsági szolgálatok hivatásos és szerződéses szolgálati jogviszonyában folytatott munkavégzésre irányuló tevékenységből, továbbá szövetkezet tagjaként folytatott - személyes közreműködést igénylő - tevékenységből származó jövedelem.

2. *Társas és egyéni vállalkozásból, őstermelői, illetve szellemi és más önálló tevékenységből származó jövedelem*: itt kell feltüntetni továbbá a jogdíjat, a bérbeadó, a választott könyvvizsgáló tevékenységéből származó jövedelmet, valamint a gazdasági társaság magánszemély tagja által külön szerződés szerint teljesített mellékszolgáltatást.

3. *Táppénz, gyermekgondozási támogatások*: táppénz, terhességi-gyermekágyi segély, csecsemőgondozási díj, gyermekgondozási díj, gyermekgondozási segély, gyermeknevelési támogatás, családi pótlék, gyermektartásdíj.

4. *Önkormányzat és állami foglalkoztatási szervek által folyósított ellátások*: különösen az időskorúak járadéka, az aktív korúak ellátása, az ápolási díj; munkanélküli járadék, álláskeresési járadék, álláskeresési segély, képzési támogatásként folyósított keresetpótló juttatás.

5. *Nyugellátás és egyéb nyugdíjszerű rendszeres szociális ellátások*: öregségi nyugdíj, özvegyi és szülői nyugdíj, árvaellátás és baleseti hozzátartozói nyugellátások; bányászok egészségkárosodási járadéka, rokkantsági járadék, politikai rehabilitációs ellátások, házastársi pótlék, házastárs után járó jövedelempótlék.

6. *Egyéb jövedelem*: például az ösztöndíj, szakképzéssel összefüggő pénzbeli juttatások, nevelőszülői díj, szociális gondozói díj, végkielégítés és állampapírból származó jövedelem, ingatlan és ingó tárgyak értékesítéséből, vagyoni értékű jog átruházásából származó jövedelem, életjáradékból, föld és más ingatlan bérbeadásából származó jövedelem, illetve minden olyan jövedelem, amely az előző sorokban nem került feltüntetésre.

IV. Egyebek

1. Szükség esetén a nyilatkozatok rovatai bővíthetők, valamint kitöltésük mellékletben folytatható.

2. A cselekvőképességet teljesen korlátozó gondnokság alatt állók esetében a gondnok aláírása, a cselekvőképességet részlegesen korlátozó gondnokság alatt állók esetében a gondnok és a gondnokolt együttes aláírása szükséges.

1. Gyvt.151.§(1) b) és (5) a) [↑](#footnote-ref-1)
2. Gyvt.151.§(10) [↑](#footnote-ref-2)
3. Gyvt.151.§(5b) [↑](#footnote-ref-3)
4. 30 napnál nem régebbi [↑](#footnote-ref-4)